Pennsilfaanisch Deitsch

Pennsilfaanisch Deitsch ta un dialekto di e idioma aleman papiá prinsipalmente den algun komunidat agrikultural na Merka, mas konosí den e estado di Pennsylvania, i tambe den parti di Canada.

E dialekto aki a nase den siglo XVIII, ora ku inmigrantenan alemán di diferente region di Alemania i Suisa a establesé nan mes na Merka. Ounke e no ta un idioma standardisá, e ta konsistí di un kombinashon di variantenan aleman di e époka, ku influensia di idioma ingles.

Awendia, Pennsilfaanisch Deitsch ta mas asosiá ku komunidat Amish i Mennonita, ku ta us'é komo idioma di kas i di religion. For di un estimashon, tin entre 300.000 i 400.000 hablantenan aktivo.

Den linguístika, e ta konsiderá un idioma minoritario, ku tin gran balor pa studia historia di migrashon, kontakto linguístiko, i preservashon di kultura.


 Diferensia linguístiko ku hochdeutsch 
Ounke Pennsilfaanisch Deitsch ta basá riba dialektonan aleman, e tin diferente karakterístika propio:
 Fonétika - hopi palabra a kambia di pronunsiashon kompará ku hochdeutsch. Por ehèmpel, machen (hasi) den hochdeutsch ta bira mache den Pennsilfaanisch Deitsch.
 Bokabulario - tin hopi palabra fiá di ingles, komo fence (koral) òf meeting (reunion/enkuentro).
 Gramátika - den struktura di verbo i plural, tin diferensianan ku ta refleha e orígennan di e inmigrantenan, sin sigui striktamente e reglanan di hochdeutsch.
 Uso - mientras ku hochdeutsch ta keda e idioma ofisial i di enseñansa den paisnan di habla aleman, Pennsilfaanisch Deitsch ta un idioma di komunidat, papiá mas den bida di kas, agrikultura i bida religioso.

 Mira tambe 
 Plautdietsch

Category:Lenga germániko